കാതോലിക്കാബാവയുടെ തെരഞ്ഞെടുപ്പ് 14ന് പരുമല: മലങ്കര ഓര്ത്തഡോക്സ് സുറിയാനി സഭയുടെ മേലധ്യക്ഷനായ പൗരസ്ത്യ കാതോലിക്കയുടെയും മലങ്കര മെത്രാപ്പോലീത്തയുടെയും പിന്ഗാമിയെ തെരഞ്ഞെടുക്കാന് പരുമല സെമിനാരി അങ്കണത്തിലെ പരിശുദ്ധ ബസേലിയോസ് മാര്ത്തോമ്മാ പൗലോസ് ദ്വിതീയന് ബാവാ നഗറിലെ ഒരുക്കങ്ങള് പൂര്ത്തിയായതായി ഭാരവാഹികള് പത്രസമ്മേളനത്തില് പറഞ്ഞു. 14നു ഒന്നുമുതല് സമ്മേളിക്കുന്ന മലങ്കര സുറിയാനി ക്രിസ്ത്യാനി അസോസിയേഷനില് വച്ചായിരിക്കും തെരഞ്ഞെടുപ്പ്. എപ്പിസ്കോപ്പല് സുന്നഹദോസിന്റെ ശിപാര്ശപ്രകാരം സഭാ മാനേജിംഗ് കമ്മറ്റിയുടെ ഏക നാമനിര്ദേശം കണ്ട നാട് വെസ്റ്റ് ഭദ്രാസനാധിപന് ഡോ. മാത്യൂസ് മാര് സേവേറിയോസ് മെത്രാപ്പോലീത്തായുടെതാണ്. 22ാമത് മലങ്കര മെത്രാപ്പോലിത്തായായും ഒന്പതാമത് കാതോലിക്കായുമായി മെത്രാപ്പോലീത്തയെ അന്നു ചേരുന്ന അസോസിയേഷന് യോഗം ഐകകണ്ഠ്യേന തെരഞ്ഞെടുക്കും.